આ પ્રોજેક્ટ સાથે સંકળાયેલા એક સોર્સે કહ્યું હતું કે, ‘વિદ્યા આ ફિલ્મમાં સાયન્ટિસ્ટ્સની ટીમની લીડરના રોલમાં છે. આ ફિલ્મનું શૂટિંગ શરૂ થાય એના એક મહિના પહેલાં તે ડિસેમ્બરમાં તેની તૈયારીઓ શરૂ કરી દેશે. તે અને અક્ષય ખાસ્સા સમય પછી સાથે આવી રહ્યા છે, પરંતુ તેઓ આ ફિલ્મમાં એકબીજાના અપોઝિટમાં નથી. આ ફિલ્મમાં વિદ્યાની સાથે સાયન્ટિસ્ટ્સના રોલ્સ માટે બાલ્કિ બીજી ત્રણ એક્ટ્રેસીસની શોધ કરી રહ્યા છે. ઇન્ડિયન સ્પેસ રિસર્ચ ઓર્ગેનાઇઝેશન દ્વારા 2013ની પાંચમી નવેમ્બરે મંગળયાનને લોન્ચ કરવામાં આવ્યું હતું. દુનિયાભરમાં આ મિશનની પ્રશંસા થઈ હતી.